open-index/open-wikipedia-markdown huggingface dataset:
Doveris

**Doveris** (arba ***Duvras***, ) – miestas Jungtinėje Karalystėje, pietryčių Anglijoje, Kento grafystėje, Pa de Kalė sąsiaurio pakrantėje, prie Duvro upelio žiočių. Tai didžiausias Didžiosios Britanijos keleivinis uostas (2017 m. pergabenta 11,7 mln. keleivių): keltai plukdo į Diunkerką Prancūzijoje ir į Ostendę Belgijoje. Geležinkelis į Londoną. Vystoma medienos apdirbimo, stiklo, elektrotechnikos, chemijos (dažų), maisto (vaisių ir daržovių perdirbimo) pramonė, laivų statyba bei remontas, turizmas. Apylinkėse seniau kastos akmens anglys.

Doverio įžymybė – apie 1180 m. virš uosto ant uolos pastatyta normanų pilis su donžonu. Pilies aukštis 27 m, sienų storis 7 m. Taip pat yra romėnų laikų švyturio liekanos, Švč. Mergelės Marijos vienuolynas su bažnyčia (X–XI a.), rotušė (1883 m.), uosto įtvirtinimai (1898–1910 m.). Apylinkėse atsiveria vaizdingi balto kalkakmenio Doverio baltosios uolos.

## Istorija
Romėnų laikais dabartinio miesto vietoje pastatyta *Dubris Portus* tvirtovė. Tai buvo pagrindinė vieta, ties kuria laivai plukdydavo iš žemyno į Britaniją. Iš Doverio nutiestas romėnų kelias į Kenterberį. XII a. čia įtvirtintą uostą ir tvirtovę įsirengė normanai. Doveryje vyksta Šekspyro pjesės „Karalius Lyras“ veiksmas. Per I ir II pasaulinį karą Doveris buvo svarbi jūrų bazė; smarkiai bombarduotas.

## Galerija

1 dover castle aerial panorama 2017.jpg|Doverio pilis
St Mary's Church, Dover 1.jpg|Doverio Švč. Mergelės Marijos bažnyčia
Dover Harbour (West) - geograph.org.uk - 1189433.jpg|Doverio uostas
Dover dep. - panoramio.jpg|Doverio baltosios uolos


## Šaltiniai
The Mass

**The Mass** – trečiasis studijinis New Age muzikinio projekto Era albumas.

Italijos albumų topuose užėmė pirmą, Šveicarijos – antrą, Prancūzijos – ketvirtą vietą. The Mass Prancūzijoje ir Šveicarijoje tapo platininiu albumu.

## Kūriniai
# „The Mass“ (3:39) (vokalas – Guy Protheroe)
# „Looking For Something“ (4:09) (vokalas – Lena Jinnegren)
# „Don’t Go Away“ (4:23) (vokalas – Lena Jinnegren)
# „Don’t You Forget“ (3:40) (vokalas – Lena Jinnegren)
# „If You Shout“ (3:49) (vokalas – Lena Jinnegren)
# „Avemano Orchestral“ (4:20) (vokalas – Harriet Jay)
# „Enae Volare“ (3:34) (vokalas – Guy Protheroe)
# „Sombre Day“ (3:42)
# „Voxifera“ (4:20)
# „The Champions“ (3:28)
Ole Einar Bjørndalen

**Ole Einaras Bjorndalenas** (, g. 1974 m. sausio 27 d., Dramene, Norvegija) – norvegų biatlonininkas, aštuoniskart olimpinis ir daugkartinis pasaulio čempionas bei pasaulio taurės laimėtojas. Vertinamas sėkmingiausiu visų laikų biatlonininku. 

Bjørndalen’as buvo daugiausiai žiemos olimpinėse žaidynėse medalių (13) laimėjęs sportininkas (2018 m. aplenktas M. Bjorgen). Bjørndalen’as yra laimėjęs 95 pasaulio taurės etapus (94 biatlono ir 1 slidinėjimo), ir buvo daugiausiai asmeninių rungčių pasaulio taurės etapuose laimėjęs sportininkas (aplenktas Marit Bjørgen, >110 etapų). Švedijos kalnų slidininkas Ingmaras Stenmarkas yra laimėjęs 86 etapus.

## Biografija
Ole Einar Bjorndalen gimė Norvegijos Drameno miestelyje, augo Simostrandos mieste fermerių šeimoje. Jaunystėje daug sportavo, žaidė futbolą, rankinį, užsiiminėjo lengvąja atletika. Jau nuo 10 metų pradėjo slidinėti, užsiiminėti biatlonu. Turi du brolius ir dvi seseris. Vyriausias brolis Dagas taip pat buvo žinomas biatlonininkas.

Ole Einar Bjorndalen gyvena Obertilliach’e (Austrija). Buvo vedęs italų biatlonininkę Nathalie Santer. 2016 m. liepą vedė baltarusių biatlonininkę, olimpinę čempionę Dariją Domračevą, su kuria 2016 m. spalio 1 d. susilaukė dukters Ksenijos.

## Karjera
1992−93 m. sezone O. E. Bojorndalenas debiutavo pasaulio taurės varžybose. 1993 m. tapo triskart pasaulio jaunimo biatlono čempionu. Po metų pateko į Norvegijos suaugusių rinktinę.

1994 m. debiutavo Lilehamerio žiemos olimpinėse žaidynėse. 1996−97 metų sezone laimėjo pirmąjį pasaulio biatlono taurės etapą (Anterselva, Italija). 1998 m. Nagano žiemos olimpinėse žaidynėse laimėjo pirmąjį aukso medalį bei laimėjo pirmąją pasaulio biatlono taurę. 2002 m. Solt Leik Sičio žiemos olimpinėse žaidynėse laimėjo visas biatlono rungtis (4 aukso medaliai) bei dalyvavo ir slidinėjimo varžybose, užėmė 5-tą vietą 30 km rungtyje. 2010 m. Vankuverio žiemos olimpinėse žaidynėse estafečių rungtyje laimėjo savo šeštąjį olimpinį aukso medalį. 2014 m. Sočio žiemos olimpinėse žaidynėse laimėjo aukso medalius sprinto ir mišrios estafetės lenktynėse.

Jis dvidešimt kartų tapo pasaulio biatlono čempionu, šešis kartus laimėjo bendrosios įskaitos pasaulio biatlono taurę.

2018 m. balandžio 4 d. O. E. Bjorndalenas paskelbė, kad pasitraukia iš profesionalaus sporto.

## Pasiekimai

### Olimpinės žiemos žaidynės

Viso – 13 medalių (aukso – 8, sidabro – 4, bronzos – 1)

### Pasaulio čempionatai
Viso – 45 medaliai (aukso – 20, sidabro – 14, bronzos – 11)

### Pasaulio taurė

Viso – 6 didžiosios pasaulio taurės (II vieta – 6, III vieta -1); 17 mažųjų pasaulio taurių (8 – sprinte, 5 – persekiojimo l., 5 – masinio starto l., 1 – 20 km l.). 95 kartus laimėtos pirmosios vietos asmeninėse rungtyse, 53 k. – II vieta, 31 k. – III vieta.

## Nuorodos
* Asmeninis Ole Einar Bjørndalen tinklalapis
## Išnašos
Begėdžių–Radviečio miškai

**Begėdžių-Radviečio miškai** – miškai Šilutės raj. ir Šilalės rajono savivaldybių teritorijų sandūroje, 8 km į pietryčius nuo Švėkšnos. Priklauso Šilutės miškų urėdijos Meškinės ir Šiaudėnų girininkijoms.

## Geografija
Plotas 7990 ha, mišku apaugę 6720 ha. Valstybinės reikšmės miškų 6210 ha. Miškų šiaurinėje dalyje yra 579 ha Stemplių kraštovaizdžio draustinis. Sudaro 14 miškų. Didesnieji: Barsukinės, Begėdžių, Jurkaičių, Radviečio, Valmierinės, Žagatpurvio miškai. Miškų šiaurės vakarinėje dalyje siekia Ašvos, pietinėje dalyje – Tenenio upę. Per miškus teka Ašvos kairieji intakai Juodupis, Stigrė, Žvelesys ir Tenenio dešinieji intakai Surtikė, Šiaudė, Ringalis, Ringys. Paviršius lygus, vietomis banguotas, yra nedidelių pelkėtų įdubų.

## Medynai
Augavietės derlingos laikinai užmirkusios. 7 % miškų yra ekosistemų apsaugos, 2 % vandens apsauginių, 91 % ūkinių. Eglynų yra 42 %, beržynų 30 %, pušynų ir juodalksnynų po 10 %, drebulynų 5 %, baltalksnynų 2 %, ąžuolynų 1 %. Jaunuolynai sudaro 23 %, pusamžiai medynai 40 %, pribręstantys 21 %, brandūs 16 %. Medynų vidutinis amžius 50 m., bonitetas 11,1, skalsumas 0,70, tūris 180 m³/ha, kasmet priauga po 6,0 m³/ha.

Miškuose nuolat gyvena vilkai, kanopinių žvėrių palyginti nedaug.

## Istorija
Tenenių girininkijos 85 kvartale išlikę 1863 m. sukilėlių kapai. 1945–1951 m. Begėdžių-Radviečio miškuose veikė Lietuvos partizanų Kęstučio apygardos Butageidžio rinktinės A. Miliulio vadovaujamos kuopos trečiojo Nemuno būrio partizanai (vadas S. Paulavičius).

## Šaltiniai
Topika

**Topika** () – miestas JAV, Kanzaso valstijos sostinė. Tai taip pat trečias didžiausias miestas Kanzaso valstijoje. 2010 metais mieste gyveno 127 473 žmonių.

## Istorija

Miestas buvo įkurtas 1854 m. 1861 m. tapo Kanzaso valstijos sostine. 1904 m. pastatytas Topikos Kapitolijus.
Gregorian

**Gregorian** – Vokietijos muzikinis projektas, vadovaujamas prodiuserio Frank Peterson. Gregorian atlieka populiarias roko ir pop dainas grigališkųjų giesmių motyvais.

Pirmajame albume *Sadisfaction* Gregorian atliko savo Frank Peterson kurtas ir *The Sisters of Oz* atliktas dainas, tačiau vėlesniuose – perdainavo kitų autorių dainas.

## Diskografija
* *Sadisfaction* (1991 m.)
* *Masters of Chant* (1999 m.)
* *Masters of Chant Chapter II* (2001 m.)
* *Masters of Chant Chapter III* (2002 m.)
* *Masters of Chant Chapter IV* (2003 m.)
* *Gregorian – The Dark Side* (2004 m.)
* *The Masterpieces* (2005 m.)
* *The Masterpieces Jewel Case!* (2005 m.)
* *Masters of Chant Chapter V* (2006 m.)
* *Christmas Chants* (2006 m.)
* *Masters of Chant Chapter VI* (2007 m.)
* *Masters Of Chant Chapter VIII* (2011 m.)
* *Epic Chants* (2012 m.)
* *Masters of Chant Chapter IX* (2013 m.)
* *Winter Chants* (2014 m.)
* *Masters of Chant X: The Final Chapter* (2015 m.)
* *Holy Chants* (2017 m.)
* *Pure Chants* (2021 m.)

## Nuorodos
* Gregorian kūrinys ''So Sad''
Robertas Bekionis

**Robertas Bekionis** (g. 1951 m. rugpjūčio 23 d. Vilniuje) – Lietuvos pianistas, pedagogas.

## Biografija
Vaikystėje dainavo "Ąžuoliuko" berniukų chore ir lankė garsios lietuvių pianistės, Berlyno konservatorijos absolventės Nadeždos Dukstulskaitės fortepijono pamokas.

1967 metais, paruošusi mokinį tarptautiniam konkursui Rusijoje, netoli Tuapsė, Nadežda Dukstulskaitė padėjo jam laimėti antrąją premiją. Vėliau ji paruošė Bekionį stojamiesiems į Lietuvos muzikos akademiją (dabar LMTA), kur jis studijavo pas profesorę Olgą Šteinberg. 1974 metais baigė jos klasę su pagyrimu.

1972 m. tapo Lietuvos nacionalinės filharmonijos solistu. Kitais metais laimėjo tarptautinį M. K. Čiurlionio pianistų ir vargonininkų konkursą. 1978 m. baigęs aspirantūrą Lietuvos muzikos akademijoje, nuo 1988 metų jis pradėjo dirbti docentu toje pačioje institucijoje. 1983-1988 m. stažavosi Maskvos P. Čaikovskio Konservatorijoje. pas įžymų pianistą ir pedagogą Levą Vlasenko, kuris apibūdindavo Bekionį kaip intelektualų, gilų ir plačios erudicijos muziką – tiek solistą, tiek kamerinių ansamblių dalyvį.

Į savo solines programas pianistas dažnai įtraukdavo Franzo Schubert'o, Liudwigo van Beethoven'o, Claude'o Debussy, Sergejaus Rachmaninov'o, Fryderyko Chopin'o, Ferenco Liszt'o, Sergejaus Prokofiev'o kūrinius. Į koncertų programą dažnai įtraukdavo ir lietuvių kompozitorių pjeses. Robertas Bekionis buvo pripažįstamas ir kaip jautrus, profesionalus akompaniatorius. Kartu su žinomu lietuvių bosu Vaclovu Daunoru (vėliau - Niujorko Metropolitan Opera solistas) jis koncertavo įvairiuose Vokietijos miestuose ir surengė penkis koncertinius turus po JAV. 1979 m. po koncerto Niujorko Carnegie recital Hall'e garsusis muzikos kritikas Joseph'as Horowitz'as apibūdino Robertą Bekionį kaip atidų akompaniatorių ir pabrėžė įspūdingą Schubert'o-Prokofiev'o "Valsų siuitos" solinį atlikimą. Robertas Bekionis daug koncertavo po Sovietų Sąjungą kartu su įžymia Lietuvos operos soliste Gražina Apanavičiūte (sopranas) bei Nijole Ambrazaityte (mecosopranas). Visi koncertai buvo įvertinti labai palankiomis recenzijomis. Be to, jie padarė daug įrašų Lietuvos radijuje ir televizijoje. Roberto Bekionio atlikimo stiliui būdingas profesionalumas, ryškus intelektas, išskirtinis emocionalumas. Raiškiai perteikdamas kūrinio visumą, jis sumaniai pasitelkia platų fortepijono technikų arsenalą bei raiškią ritmiką.

Daug jo studentų (Rudolfas Budginas, Vita Panomariovaite,Ieva Panomariovaitė, Jonas Janulevičius) laimėjo įvairių tarptautinių konkursų premijas bei diplomus.

## Šaltiniai

## Nuorodos
* 1974 m. įrašas "Robertas Bekionis plays Piano concerto No.1 by Sergei Prokofiev"
Arūnas Bėkšta

**Arūnas Bėkšta** (g. 1955 m. gegužės 11 d. Palanga) – Lietuvos restauravimo technologas, aukščiausios kategorijos restauratorius, ekspertas.

## Biografija
1962–1973 m. mokėsi Šiaulių 9-oje vidurinėje mokykloje. 1978 m. baigė Vilniaus universiteto Fizikos fakultetą. 1980–1997 m. dirbo Lietuvos dailės muziejaus P. Gudyno restauravimo centre: laboratorijos vedėjas, mokslinio tyrimo skyriaus vadovas, 1994–1997 m. centro vadovas. 1995 m. kultūros ministro konsultantas. 1992–1994 m. Kultūros ministerijos Kultūros paveldo departamento direktorius. 1997 m. kultūros viceministras, 1999–2000 m. kultūros ministras. Lietuvos viešojo administravimo instituto Tarptautinio bendradarbiavimo skyriaus vedėjas. 2005–2008 m. Valstybinės kultūros paveldo komisijos narys. 2007–2011 Lietuvos švietimo tarybos narys.

1992–1995 m. vadovavo muziejų, bibliotekų ir kilnojamųjų kultūros vertybių apsaugos įstatymų projektų rengimo grupei. 1997–1999 m. koordinavo Atviros Lietuvos fondo, Tarptautinio kultūros paveldo apsaugos ir restauravimo tyrimo centro (ICCROM) programas. 2007-2013 m. Lietuvos suaugusiųjų švietimo asociacijos prezidentas.

2005–2006 vadovavo ES projekto įgyvendinimui Kosove (Kosovo viešojo administravimo institute), 2007–2013 kaip laisvai samdomas mokymų ekspertas vykdė ES projektus Albanijoje, Armėnijoje, Bosnijoje ir Hercegovinoje, Gruzijoje, Jordanijoje, Kazachstane, Rumunijoje, Tadžikistane, Turkijoje ir Zambijoje. 

|-

## Mokslinė veikla
Tyrimų sritys: 

XVI a. – XVIII a. Lietuvos tapyba ir jos technologija. Tyrė Aušros vartų „Švč. Mergelės Marijos“, „Trakų Madonos“, „Sapiegų Madonos“, „12 apaštalų“ Vilniaus arkikatedroje (Pranciškus Smuglevičius, 1785 m.) paveikslus, XVII a. Vilniaus vyskupų portretus.

Suaugusiųjų švietimas

## Bibliografija
1.	Bėkšta, A., Juozaitis, A.,M., Juozaitienė, R., Lukošūnienė, V. Tęstinis andragogų rengimas. Neformaliojo mokymo(si) modulis. Ugdymo plėtotės centras, Vilnius, 2012. 

2.	Bėkšta, A. (sud.)  Muziejų edukacinės programos suaugusiesiems. Vilnius, Gimtasis žodis, 2010. 

3.	Бекшта, А., составитель. Этика и честность в государственной службе. Учебное пособие. Институт повышения квалификации государственных служащих Республики Таджикистан, Душанбе, 2009. 

4.	Ашурбекова Г., Бекшта А., Нуриддинов Х., Пурга У., Солиева М., Тураханова Д., Шарофова Г., Хайдаров А., Эргашева Ф. Управление человеческими ресурсами в госслужбе Таджикистана, учебное пособие. [на таджикском языке]. Душанбе.: "Эчод", 2009. 

5.	Bėkšta, A. Lukošūnienė, V. Mokymosi Pagrindai. Vilnius, Kronta. 2007.

6.	Lukošūnienė, V., Bėkšta, A.  (sud.) Mokomės dialogo. Kaip susikalbėti piliečiams, organiacijoms ir kultūroms. Knyga mokytojui. Lietuvos suaugusiųjų asociacija, 2005.

7.	Lukošūnienė,A., Bėkšta, A. Mokomės dialogo. Kaip susikalbėti piliečiams, organiacijoms ir kultūroms. Metodiniai skaitiniai. Lietuvos suaugusiųjų asociacija, 2005.

8.	Beksta, A.;Petkevicius, A. Local Government in Lithuania. In Decentralization: Experiments and Reforms.Local Government and Public Service Reform Initiative. Budapest, 2000, p.165-216.

## Šaltiniai
Juozas Kazys Beleckas

**Juozas Kazys Beleckas** (1905 m. rugpjūčio 26 d. Balniuose, Eržvilko valsčius – 1942 m. birželio 3 d. Kaune) – Lietuvos žurnalistas.

## Biografija
Mokėsi Tauragės ir Jurbarko gimnazijose. Nuo 1921 m. Žemaitijoje kūrė Lietuvos jaunimo sąjungos skyrius, valstiečių liaudininkų kuopas. 1924–1925 m. Tauragėje redagavo laikraštį „Žemaičių balsas“, 1927–1929 m. Kaune – žurnalą „Jaunimas“. 1930–1934 m. leido ir redagavo žurnalą „Jaunųjų pasaulis“, 1930 m. „Lietuvos sesuo“, 1930–1931 m. dienraštį „Tempo“, 1931–1933 m. dienraštį „Dienos naujienos“.

Bendradarbiavo laikraščiuose „Lietuvos žinios“, „Lietuvos ūkininkas“, „Lietuvos keleivis“, žurnale „Trimitas“. Nuo 1935 m. laikraščio „Lietuvos aidas“ reporteris. 1940–1941 m. laikraščio „Tarybų Lietuva“ atsakingasis sekretorius. Pasirašinėjo pavarde ir slapyvardžiu *Erškėtis*. Nacių sušaudytas.

## Bibliografija
* Nuodėmių gatvė: apybraižų knyga. – Kaunas: „Jaunųjų pasaulio“ leidinys, 1930–1931. – 2 d.: iliustr.
* Kostas Olšauskas: apybraižų knyga. – Kaunas: Tempas, 1931. – 69 p. (knyga konfiskuota)
* Nuodėmių gatvė. – Antrasis (fotografuotinis) leidimas. – Kaunas: Leidybos fotocentras „Vaizdas“, 1990. – 253 p.: iliustr. – ISBN 5-89942-002-2

## Šaltiniai
Albertas Donatas Belevičius

**Albertas Donatas Belevičius** (1934 m. rugsėjo 3 d. Meškasalis, Alovės valsčius – 2002 m. rugpjūčio 18 d. Lizdai, Alytaus raj., palaidotas Vilniuje) – Lietuvos skulptorius.

## Biografija
1965 m. baigė Lietuvos dailės institutą, mokėsi pas J. Mikėną. Nuo 1967 m. dalyvavo parodose. 

## Kūryba
Sukūrė monumentaliosios ir dekoratyvinės skulptūros kūrinių („Seserys“ 1972 m., „Mergaitė su obuoliais“ 1973 m., „Mintis“ 1975 m., „Muzika“ 1982 m., „Nugalėjęs Kristus“ 1994 m.), medalių („Vilnius“, „Motinystė“, abu 1973 m.) iš medžio, metalo, šamoto. Merkinės partizanų koplyčios (1994 m.) projektas.

Kūrybai būdingi kontrastų (figūros statikos ir plastinių formų dinamikos, stambių masių ir smulkių detalių) deriniai, faktūrų įvairovė, ekspresija. Ryški baroko ir liaudies skulptūros įtaka.

## Šaltiniai
Rimantas Belevičius

**Rimantas Belevičius** (g. 1953 m. vasario 1 d. Ukmergėje) – Lietuvos inžinierius mechanikas, informatikos specialistas, habilituotas technologijos mokslų daktaras.

## Biografija
1976 m. baigė Vilniaus inžinerinį statybos institutą, 1994 m. habilituotas technologijos mokslų daktaras.

Nuo 1976 m. VISI (nuo 1996 m. Vilniaus Gedimino technikos universitetas) dėstytojas, nuo 1994 m. Teorinės mechanikos katedros vedėjas, nuo 1996 m. profesorius. 1991–1992 m. dirbo mokslinį darbą Danijos technikos institute, 1994 m. – JAV Arizonos universitete.

## Mokslinė veikla
Svarbiausi darbai – kompiuterinės algebros taikymas baigtinių elementų metodui.

## Bibliografija
* Fortranas. Vadovėlis, su R. Kutu, 2000 m.
* Programavimas C++, 2012 m.

## Šaltiniai
Simanas Beliackinas

**Simanas Beliackinas** (1874 m. spalio 1 d. Mogiliavas – 1944 m. Osvencimas) – Lietuvos teisininkas, rašytojas.

## Biografija
1899 m. baigė Odesos universitetą, dirbo advokatu Maskvoje, Sankt Peterburge. 1922–1940 m. Vytauto Didžiojo universiteto (iki 1930 m. Lietuvos universitetas) dėstytojas. Nuo 1923 m. profesorius. Naciams okupavus Lietuvą uždarytas į Kauno getą, žuvo Osvencimo koncentracijos stovykloje.

## Bibliografija
* Privatinė teisė, 1928 m.
* Žmonės ir likimas, romanų, apysakų rinkinys, 1934 m.

## Šaltiniai
Neli Beliakaitė

**Neli Beliakaitė** (g. 1978 m. lapkričio 17 d. Vilniuje) – Lietuvos baleto artistė.

## Biografija
1988–1996 m. mokėsi Vilniaus baleto mokykloje. 1995 m. stažavosi Monte Karlo (Monakas) karališkojoje princesės G. Kelly baleto akademijoje.

Nuo 1996 m. Lietuvos operos ir baleto teatro soliste. Nuo 1999 m. šoko JAV Sakramento, Losandzelo, Tony Powelo baleto trupese.

2015 m. įkūrė savo vardo Baltijos baleto akademiją.

## Vaidmenys
* Driadžių valdovė, Liudvigas Minkus. Don Kichotas, 1994 m.
* Gėlė Magnolija, Aramas Chačaturianas. Čipolinas, 1996 m.
* Fėja, Sergejus Prokofjevas. Pelenė,
* Odeta-Odilija, Piotras Čaikovskis. Gulbių ežeras
* Žizel, Adolfas Adamas. Žizel

## Šaltiniai
Antanas Beliukevičius

**Antanas Beliukevičius** (g. 1939 m. sausio 29 d. Kietaviškėse, Trakų apskr.) – Lietuvos baleto artistas, pedagogas.

## Biografija
1955–1959 m. mokėsi Leningrado A. Vaganovos choreografijos mokykloje. 1959–1961 m. ir 1967–1981 m. Lietuvos operos ir baleto teatro, 1961–1967 m. Leningrado Mažojo operos ir baleto teatro baleto artistas.

Baigęs šokėjo karjerą 1981–1984 m. mokėsi Lietuvos konservatorijos Klaipėdos fakultetuose. 1984–1986 m. Telšių kultūros mokyklos direktorius, 1986–1994 m. dėstė klasikinį šokį Vilniaus baleto mokykloje.

## Žymesni vaidmenys
* Gamašas, Liudvigas Minkus. Don Kichotas, 1968 m.
* Rožė, Karlas Marija fon Vėberis. Kvietimas šokiui, 1960 m.
* Mėlynasis paukštis, Piotras Čaikovskis. Miegančioji gražuolė, 1967 m.
* Princas, Piotras Čaikovskis. Gulbių ežeras, 1965 m.

## Šaltiniai
Patelė

**Patelė** – gyvūno lytis, kuri gamina gametą (lytinę ląstelę), vadinamą kiaušialąste, kuri lytinio dauginimosi metu susilieja su vyriška gameta (spermatozoidu). Patelė negali daugintis lytiškai, neturėdama prieigos prie bent vieno patino spermatozoidų, tačiau kai kurie organizmai gali daugintis ir lytiškai, ir nelytiškai.

Skirtingose organizmų grupėse lytį nulemia skirtingi veiksniai, kas gali rodyti tai, kad dvi lytys evoliucijos eigoje šiose grupėse susiformavo nepriklausomai. Lytį gali nulemti genetiniai mechanizmai arba aplinkos veiksniai.

Daugumai žinduolių būdinga XY lyties nulėmimo sistema. Dauguma žinduolių patelių, įskaitant žmones, turi dvi X chromosomas. Paukščiams ir daliai vabzdžių būdinga ZW lyties nulėmimo sistema - dvi Z chromosomas turi patinai, o Z ir W chromosomas - patelės. Plėviasparnių patinai yra haploidiniai, o patelės diploidinės. Skirtingų rūšių patelių požymiai skiriasi – jos turi skirtingas moteriškas reprodukcines sistemas, o kai kurios rūšys pasižymi ir antriniais požymiais, pavyzdžiui, pieno liaukomis.

Lytį gali nulemti aplinkos veiksniai, pavyzdžiui, krokodilų lytį lemia kiaušinių temperatūra jauniklių vystymosi metu. Kai kurie gali keisti lytį gyvenimo eigoje priklausomai nuo įvairių aplinkybių, pavyzdžiui, pritrūkus priešingos lyties individų.

Žmonių atveju žodis „moteris“ taip pat gali būti vartojamas kalbant apie socialinę lytį – lyties vaidmenį arba lytinę tapatybę.

## Šaltiniai
Kušleikos

**Kušleikos** – XIV a. – XVIII a. Lietuvos Didžiosios kunigaikštystės, XIX a. – XX a. pr. Lietuvos bajorų giminė. Kilo iš Prūsijos (Ordino Wegeberichtuose (apie 1387 m.) minimas Kosleikindorff). Iki XIX a. vidurio valdė Šiaurės Žemaitijos dvarus (herbas „Niesobia“). 

Dalis Kušleikų karo metais pasitraukė į JAV, pasikeitę pavardę į tuometinių savo tarnų- Skrodenių. Taigi kai kurie Kušleikų palikuonys dabar yra Skrodeniai.

## Giminė
* Motiejus Aleksandras Kušleika (XVI a. II p.), Puokės – Baršių ir aplinkinių dvarų tėvūnas:
** Jonas Kušleika
*** Teodoras Kušleika (1697–1777)
**** Kazimieras Kušleika (1750–1798)
***** Jonas Kušleika
***** Vincentas Kušleika (1781–1836)
****** Merkelis Kušleika (1816 - 1854)
****** Tomas Egidijus Kušleika (1821–1894), 1863 m. sukilimo veikėjas
******* Antanas Kušleika (1844 - 1942)
******** Bronislava Kušleikaitė - Baškienė (1881 - 1952)
********* Stasys Kušleika (????-1947)
********* Mečys Kušleika (1930–1975)
********* Saulius Kušleika
********** Tomas Kušleika

## Literatūra
* Biržiška, op. cit., p. 56; SRP, 2, p. 669
* LVIA, F. 391 Ap. 6 B. 7.
Elgesys

**Elgesys** – organizmo veiksmų ir reakcijų į aplinką visuma. Elgesys gali būti sąmoningai suvokiamas arba pasąmoningas, atviras arba slaptas, valingas arba nevalingas. Gyvūnų elgesį kontroliuoja organizmo endokrininė bei nervų sistemos. Laikoma, kad kuo nervų sistema sudėtingesnė, tuo sudėtingesnis ir elgesys. Paprastai organizmai su sudėtingomis nervų sistemomis lengviau išmoksta naujų reakcijų ir taip keičia savo elgesį.

Vienų individų (ypač žmonių) elgesys kitų individų gali būti vertinamas kaip įprastas arba neįprastas, priimtinas ar nepriimtinas. Žmonių visuomenėje elgesio vertinimas grindžiamas socialinėmis normomis ir elgesio reguliavimui taikomos socialinės kontrolės priemonės.

Elgesio sąvoka tapo svarbi XX a. pradžioje psichologijoje vystantis biheviorizmo teorijai.

Sociologijoje elgesys tiriamas socialinėse sąveikose, kuriose dalyvauja individas. Žmonių elgesį tiria psichologija, gyvūnų – etologija, elgsenos ekologija; tiek žmonių, tiek gyvūnų – lyginamoji psichologija ir sociobiologija.
Pagarba

**Pagarba** – aukštas įvertinimas, pripažinimas arba skaitymasis su aplinkos ar kito asmens jausmais, mintimis, idėjomis, norais bei poreikiais, pasiekimais ir pasirinkimais, jų pripažinimas reikšmingais, vertais dėmesio, turinčiais aukštą vertę.

Pagarba gali būti parodoma elgesiu, išreiškiama kalba bei socialiniais gestais. Plačiausiai naudojami skirtingame kontekste pagarbą išreiškiantys gestai – rankos paspaudimas, apkabinimas, nusilenkimas, nusiimamas galvos apdangalas, ant krūtinės padedamas delnas, ištiestas delnas prie smilkinio, kūno padėties pakeitimas į tiesią stovėseną.

Pagarba taip pat gali būti jausmo pavidalu: juntama iš aplinkos ar kito asmens atžvilgiu. Kadangi žmogus geba kontroliuoti savo elgesį bei veiksmus, pagarba nebūtinai akivaizdžiai išreiškiama atskirais gestais ar kalba. Asmeniui *jaučiant* pagarbą aplinkos ar kito asmens atžvilgiu, elgesys esti pagarbus ir dėmesingas natūraliai, besąlygiškai priimamas individualumas ir keistumas.

## Istorija ir dabartis
Gali būti, kad praeityje pagarba turėjo įtakos individo šansams išlikti. Pvz., dykumos klajoklių gentyse, bendruomenės nariams keliantis iš vienos vietos į kitą, niekieno negerbiami asmenys tikėtina galėdavo būti palikti ir pasmerkti žūčiai, kaip nesvarbūs, nevertingi ar nenaudingi bendruomenei.

Dabartiniais laikais šis ryšys tarp pagarbos ir išgyvenimo yra daug silpnesnis, pavyzdžiai būtų žmonių rūpinimasis turtingu asmeniu už atlyginimą, bet nebūtinai jaučiant pagarbą jam pačiam, arba nepagarba talentingam garsiam ar kitaip daug nusipelniusiam žmogui, kuris žemina kitus.

Pagarbos buvimas arba nebuvimas šiuolaikiniame kontekste turi reikšmę, kai žmonės priima su kitais žmonėmis susijusius sprendimus. Kitą gerbiantis asmuo nuspręs/pasielgs kitaip nei toje pačioje situacijoje pasielgtų negerbiantis asmuo. Gerbiantis kitą žmogus yra jam palankesnis, linkęs bendradarbiauti, padėti, ir pastarajam pasiekti savo tikslų reikia mažiau ar mažesnių pastangų. Esant abipusei pagarbai, žmonių santykiuose būna mažiau konfliktų.

## Nuorodos

* Apie pagarbą
Sudet Kouvola

**Kouvolos „Sudet“** – Suomijos futbolo klubas iš Kouvolos.

## Istorija

Klubas įkurtas Vypuryje, 1939 m. persikėlęs į Helsinkį, o 1962 m. į Kouvolą.

## Pasiekimai

: Šaltiniai: RSSSF.

## Išnašos

## Nuorodos
*
Porin Ässät

**Porio „Ässät“** – Suomijos sporto klubas iš Porio. Garsėja ledo ritulio ir futbolo komandomis.

## Istorija

## Pasiekimai

: Šaltiniai: RSSSF.

## Išnašos

## Nuorodos
*
FC Kiffen 08

**Helsinkio „Kiffen“** – Suomijos futbolo klubas iš Helsinkio.

## Istorija

## Pasiekimai

: Šaltiniai: RSSSF.

## Išnašos

## Nuorodos
* Oficiali klubo svetainė
* foot.dk archyvas
Gillingham

**Gillingham** angliškai rašomi du skirtingai tariami miestai:

* Džilingamas (Anglijos pietryčiuose, Kento grafystėje);
* Gilingamas (Anglijos pietvakariuose, Dorseto grafystėje).
IKissat Tampere

**Tamperės „Ilves-Kissat“** – Suomijos futbolo klubas iš Tamperės.

## Istorija

Klubas įkurtas 1934 m. Vyborge. 1940 m. vykstant Žiemos karui ir sovietams užėmus Vyborgą, klubas turėjo persikelti į Tamperę, kur veikia iki šiol. Kadangi Tamperėje jau buvo Ilves Tampere klubas, tai persikėlęs klubas pasivadino „Ilves-Kissat“ (arba „IKissat“). 1949 m. klubas pateko į aukščiausiąją lygą, kurią 1950 m. laimėjo, bet jau po 1951 m. sezono iš jos iškrito. 1974 m. prisijungė prie FC Ilves profesionalų klubo. Vėliau buvo atkurtas.

## Pasiekimai

## Nuorodos
* Oficiali klubo svetainė
* Soccerway.com
Džilingamas

**Džilingamas** – miestas pietryčių Anglijoje, prie Šiaurės jūros. Išvystyta laivybos pramonė.

## Istorija

Minimas nuo 1086 m.

## Sportas
* Gillingham FC (futbolas)
IBM PC

**IBM PC** – „IBM“ firmos 1981 m. rugpjūčio 12 d. išleistas asmeninis kompiuteris. Jis yra pradininkas viso technine įranga suderinamų su IBM PC kompiuterių tipo. Šiam asmeniniam kompiuteriui IBM firma priskyrė **5150** modelio numerį.

IBM firma su šiuo kompiuteriu siekė įsijungti į asmeninių kompiuterių rinką, kurioje tuo metu vyravo Commodore PET, Atari 8-bitų šeima, Apple II, Tandy Corporation TRS-80 ir įvairūs CP/M kompiuteriai. Turėjo „Intel“ 8088 procesorių, 16 KB atminties, buvo pagaminti iš tuo metu populiariausių detalių. Vienintelė originali, kitiems gamintojams neprieinama dalis buvo kompiuterio BIOS. Šiuose kompiuteriuose buvo naudojamos PC-DOS, MS-DOS ir CP/M operacinės sistemos. IBM įtaka tapo lemiančia šių kompiuterių populiarumui, o po to, kai „Compaq“ bei kelios kitos firmos sukūrė savas BIOS versijas, IBM PC tipo kompiuteriai tapo dominuojančia asmeninių kompiuterių rūšimi. Jie buvo ne kartą modernizuojami, naudojami vis naujesni procesoriai, keičiamos įvairios kompiuterių posistemės, tačiau kai kuriais bruožais jie vis tiek priminė 1981 m. gamintus kompiuterių modelius.

Galima buvo papildomai įsigyti iki dviejų 160 KB talpos diskelių įrenginių. O taip pat, vėlesnėse serijose, galima buvo pajungti iki dviejų išorinių 10 MB kietųjų diskų.

Pagrindinės technologijos:
* 8-bitų ISA magistralė su standartinėmis jungtimis, kurios leido kompiuteryje naudoti įvairias išplėtimo kortas (pvz., video, garso, tinklo ir kitus adapterius.
* BIOS (įdiegtas į ROM, kuriame buvo įdiegta ir Microsoft BASIC – IBM Cassette BASIC) – kuris turėjo standartinį komandų rinkinį, leidžiantį programinės įrangos kūrėjui, naudotis kompiuteriu nežinant jo konstrukcinių smulkmenų, ko nebuvo šio kompiuterio pirmtakuose.

Šį kompiuterį galima buvo naudoti su monochrominiu-tekstiniu MDA video adapteriu (80×25 simbolių, kurių kiekvienas 9×14 pikselių), bei su spalvotu CGA video adapteriu (80×25 arba 40×25 simbolių, kurių kiekvienas 8×8 pikselių arba grafika 320×200 pikselių – 4 spalvų arba 640×200 pikselių – 2 spalvų).

## Išnašos
Suomijos futbolo lygos taurė

**Suomijos futbolo lygos taurė** () – Suomijos futbolo turnyras, kuriame dalyvauja aukščiausiosios lygos klubai, turnyras vyksta metų pradžioje kaip pasirengimas naujajam sezonui.

## Istorija

Nuo 1972 m. vyko Vikingo taurės turnyrai, kuriuose taikytas lygos taurės principas. Jie vykdavo metų pabaigoje. Nuo 1994 m. vyko Suomijos futbolo lygos taurės turnyrai. 2001–2003 m. turnyras nevyko. 2016 m. įvyko paskutinysis turnyras, bet buvo vėl atkurtas 2022 m.

## Titulai

1994–2025 m. taurę yra laimėję 11 klubų, tarp jų daugiausia – HJK Helsinki (6 titulai).

|-
| HJK Helsinki || 6 || 1994, 1996, 1997, 1998, 2015, 2023
|-
| FC Lahti || 3 || 2007, 2013, 2016
|-
| Honka Espoo || 3 || 2010, 2011, 2022
|-
| Inter Turku || 3 || 2008, 2024, 2025
|-
| VPS Vaasa || 2 || 1999, 2000
|-
| Allianssi Vantaa || 2 || 2004, 2005
|-
| Tampere United || 1 || 2009
|-
| TPS Turku || 1 || 2012
|-
| SJK Seinajoki || 1 || 2014
|-
| KuPS Kuopio || 1 || 2006
|-
| Haka Valkeakoski || 1 || 1995
|}

## Finalai

|-
|  || TPS Turku || GBK Kokkola || 2-1
|-
|  || Reipas Lahti || GBK Kokkola || 3-1 (prat.)
|-
|  || HJK Helsinki || SePS Seinajoki || 1-0
|-
|  || MP Mikkeli || MiPK Mikkeli || 3-0
|-
|  || KPV Kokkola || Reipas Lahti || 1-0 (prat.)
|-
| 1977–1993 m. || colspan=3 | Nevyko
|-
|  || HJK Helsinki || Jazz Pori || 2-0
|-
|  || Haka Valkeakoski || HJK Helsinki || 4-2
|-
|  || HJK Helsinki || RoPS Rovaniemi || 3-2
|-
|  || HJK Helsinki || VPS Vaasa || 2-0
|-
|  || HJK Helsinki || Jaro Pietarsaari || 1-1 (baud. 8-7)
|-
|  || VPS Vaasa || KTP Kotka || 3-0
|-
|  || VPS Vaasa || Jokerit Helsinki || 2-1
|-
| 2001–2003 m. || colspan=3 | Nevyko
|-
|  || Allianssi Vantaa || FC Lahti || 2-2 (baud. 5-3)
|-
|  || Allianssi Vantaa || FC Lahti || 3-1
|-
|  || KuPS Kuopio || KooTeePee Kotka || 2-1
|-
|  || FC Lahti || Inter Turku || 0-0 (baud. 4-3)
|-
|  || Inter Turku || TPS Turku || 1-0
|-
|  || United Tampere || HJK Helsinki || 2-0
|-
|  || Honka Espoo || JJK Jyvaskyla || 0-0 (baud. 4-3)
|-
|  || Honka Espoo || United Tampere || 3-0
|-
|  || TPS Turku || HJK Helsinki || 1–1 (baud. 4-2)
|-
|  || FC Lahti || JJK || 2-1
|-
|  || SJK || VPS Vaasa || 1-0
|-
|  || HJK Helsinki || RoPS Rovaniemi || 2-0
|-
|  || FC Lahti || SJK || 0-0 (baud. 4-3)
|-
| 2017–2021 m. || colspan=3 | Nevyko
|-
|  || Honka Espoo || Inter Turku || 3-1
|-
|  || HJK Helsinki || AC Oulu || 2-1
|-
|  || Inter Turku || KuPS Kuopio || 2-2 (baud. 4-2)
|-
|  || Inter Turku || HJK Helsinki || 4-4 (baud. 8-7)
|}

## Nuorodos
* Finland - League Cup Finals (Rsssf.org)
* Finland League Cup (Soccerway.com)
Ekseteris

**Ekseteris** – istorinis miestas pietvakarių Anglijoje, Devone. Miestas įsikūręs  60 km į šiaurės rytus nuo Plimuto ir 110 km į pietvakarius nuo Bristolio. Per miestą nutiestas geležinkelis, šalia miesto prasideda moderni M5 automagistralė, Ekseterio rytinėje pusėje pastatytas tarptautinis oro uostas. Miesto centre stovi 1050 m. pastatyta katedra. Pagal 2011 metų Didžiosios Britanijos surašymo duomenis, mieste gyvena 117 773 gyventojai. Gerai išvystytas turizmas.

## Istorija

Miestą įkūrė keltai. Romėnų laikais miestas vadinosi *Isca Dumnoniorum*.

## Klimatas

Exeteryje vyrauja švelnios, lietingos žiemos bei šiltos, tačiau permainingos vasaros. Vasarą kartais pasitaiko karšti arba šalti-lietingi periodai. Karščiausias mėnuo yra liepa - vidutinė temperatūra pakyla iki 16.5 °C .  Šalčiausias mėnuo yra sausis, kuomet vidutinė temperatūra nukrenta iki 5 °C. Sausis taip pat yra ir lietingiausias mėnuo (93 mm).

## Sportas
* Exeter City FC (futbolas)
* Exeter Chiefs (regbis)
Debitas

: *Apie apskaitos terminą žiūrėti straipsnį [[Debetas]].*
**Debitas** ( 'išeiga') – skysčio ar dujų tūris, pratekantis per laiko vienetą skersiniu pjūviu. Paprastai matuojamas m³/s, m³/h (skysčių) ar m³/para (skysčių ir dujų).

Apskaičiuojamas pagal formulę:
: Q=A\,\bar{v}
kur:
* Q – debitas
* A – pjūvio plotas
* \bar{v} tekėjimo greitis

## Taip pat skaitykite
* Vandens nuotėkis

be-x-old:Выдатак вады
Vladas Dargis

**Vladas Dargis** (1926 m. rugpjūčio 2 d. Kaune – 2018 m. lapkričio 5 d. Vilniuje) – lietuvių spaudos ir radijo žurnalistas, redaktorius, Didžiosios Britanijos lietuvių bendruomenės veikėjas.

## Biografija
1944 m. pasitraukęs į Vakarus, nuo 1947 metų gyveno Anglijoje. 1952–1957 m. leidyklos „Nida Press“ Londone vedėjas. 1954 m. Londone įsteigė „Nidos“ knygų klubą ir jam vadovavo iki 1957 m. bei 1983–1991 m. 1959–1961 m. JAV radijo „Amerikos balsas“ (Miunchene) diktorius, režisierius, žurnalistas. 1961–1967 m. kompanijos „Keates Ltd“ žurnalo „Focus“ darbuotojas. 1967–1983 m. kompanijos „Wood and Mitchel Co Ltd“ Monofoto rinkimo sistemos instruktorius. 1974–1976 m. Didžiosios Britanijos lietuvių bendruomenės tarybos, 1982–1988 m. ir centro valdybos narys. 1983–1987 m. Didžiosios Britanijos lietuvių sąjungos Lietuvių namų akcinės bendrovės direktorius, fondo spaustuvei atnaujinti administratorius. 1987–1995 m. savaitraščio „Europos lietuvis“ vyriausiasis redaktorius. 1992 m. grįžo į Lietuvą, gyveno Vilniuje, čia perkėlė ir laikraštį. Dėl ekonomikos sunkumų 1995 m. savaitraštį vėl pradėta leisti Didžiojoje Britanijoje.

## Šaltiniai
Serapinai

:: *Apie kaimą Kazlų Rūdos savivaldybėje žr. [[Sarapinai]]*.

**Serapinai** – kaimas Kretingos rajono savivaldybės šiaurinėje dalyje, 15 km į šiaurės rytus nuo Darbėnų ir 5 km į šiaurę nuo Grūšlaukės.

## Etimologija

Pavadinimas kilo iš asmenvardžio *Serapinas* daugiskaitinės formos. Rašytiniuose šaltiniuose rašomas , , , žem. *Serapėnā*.

## Geografija

Kaimo žemė plyti lygumoje, apjuosta iš šiaurės ir rytų Peldinės ir Serapinų miškų. Vakaruose ribojasi su Pemperiais, pietuose – Peldžiais. Per kaimą praeina kelias Grūšlaukė–Medininkai, teka Laukupis (kairysis Šventosios intakas).

## Istorija

Susiformavo XVIII a. plėšininėje Peldinės miško žemėje. Pirmąkart paminėtas 1750 m. Salantų parapijos gyvenviečių sąraše. Priklausė Grūšlaukės dvarui.

1750, 1821, 1843, 1846 ir 1866 m. buvo 3 dūmai, 1923 m. – 5 ūkiai. 

Dvasiniais gyventojų reikalais rūpinosi Salantų, nuo 1778 m. – Grūšlaukės bažnyčių kunigai.

Sovietmečio melioracija kaimą sunaikino.

### Gyventojai

## Literatūra
* Julius Kanarskas. Darbėnų apylinkės kaimai. – Švyturys – 1992 m. rugsėjo 9 d.

## Šaltiniai

## Nuorodos
* [Irena Šeškevičienė. Senovės laikų gyvenvietė ir kaimo keistuoliai. – [Pajūrio naujienos] – 2009 m. liepos 17 d.]
Vasa IFK

**Vasos VIFK** – Suomijos futbolo klubas iš Vasos.

## Istorija
1900 m. klubas įkurtas. 1944, 1946, 1953 m. tapo Suomijos čempionais. Ilgainiui klubas prarado turėtas pozicijas Suomijos futbole ir iškrito į žemesnius divizionus.

Vyrų pagrindinė komanda kitados rungtyniavo Kolmonen (IV pakopa), pateko į Kakkonen (III pakopa).

### [[Ykkönen]] (III)
2024 m. po Suomijos futbolo lygų restruktūrizacijos rungtyniavo Ykkönen (III pakopa).

## Pasiekimai

: Šaltiniai: RSSSF.

## Sezonai

|}

; Pastarųjų metų sezonai

## Spalvinė gama
Klubo spalvos – mėlyna ir balta.

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
KePS Kemi

**Kemio PS** – Suomijos futbolo klubas iš Kemio.

## Istorija

1999 m. klubo profesionalai prisijungė prie naujo PS Kemi Kings klubo, o mėgėjai išlaikė atskiro klubo statusą.

## Pasiekimai

: Šaltiniai: RSSSF.

## Išnašos

## Nuorodos
*
Sarapinai

**Sarapinai** – kaimas Kazlų Rūdos savivaldybėje, 16 km į šiaurės rytus nuo Griškabūdžio, Kazlų Rūdos miškuose, prie Novos aukštupio. Seniūnaitijos centras, Kazlų Rūdos miškų urėdijos Novos girininkijos būstinė.

Pro kaimą eina vieškelis , atšaka į Novaraistį.

## Istorija

## Gyventojai

## Šaltiniai
Juodbaravykis

**Juodbaravykis** (*Porphyrellus*) – žvynbaravykinių (*Strobilomycetaceae*) šeimos grybų gentis.

Lietuvoje auga viena rūšis – tikrasis juodbaravykis (*Porphyrellus porphyrosporus*).
PUS Helsinki

**Helsinkio PUS** – Suomijos futbolo klubas iš Helsinkio.

## Istorija

## Pasiekimai

: Šaltiniai: RSSSF.

## Išnašos

## Nuorodos
* foot.dk archyvas
Psalmė

**Psalmė** ( vert. garbinimas) – religinė hebrajų giesmė, poezijos žanras. Psalmių poetika ir metrika pagrįsta sintaksiniais paralelizmais; atlikimo būdas – rečitatyvinis giedojimas. 

Didžioji dalis psalmių užrašyta Psalmyne, vienoje iš Biblijos dalių. Psalmyną sudaro 150 psalmių, iš kurių 73 tradiciškai priskiriamos Izraelio karaliui Dovydui. Biblijoje yra įvairaus turinio psalmių – Dievo šlovės, padėkos, skundo, atgailos, meldimo, gedulo, pranašysčių.

Nemažai psalmių buvo giedamos per pamaldas šventykloje, kitos – Izraelio tautos tremties laikais. Dalis psalmių išreiškia Izraelio tautos tikėjimą, kitos – labai individualios ir asmeniškos.

Psalmių vertimai į įvairias kalbas pradėjo plisti Reformacijos laikotarpiu. Šios religinės giesmės naudojamos katalikų ir protestantų (liuteronų, evangelikų reformatų) liturgijoje.

Pirmieji pilni psalmių vertimai į lietuvių kalbą bei parafrazės, pritaikytos liuteronų liturgijai, paskelbti Martyno Mažvydo leidiniuose (Katekizme, 1547 m., ir Giesmyne, 1566–1570 m.). Pirmasis visas psalmes į lietuvių kalbą išvertė Jonas Bretkūnas. Jas paskelbė Jonas Rėza 1625 m.

Yra sukurta religinių kūrinių, savo tematika ir stiliumi artimų hebrajų psalmėms. Stilizuotų psalmių yra parašę Jonas Aistis, Antanas Miškinis. Psalmes pažodžiui yra įgarsinęs Artūras Chalikovas.

## Šaltiniai
Tikrasis juodbaravykis

**Tikrasis juodbaravykis** () – baravykinių (*Boletaceae*) šeimos, juodbaravykių (*Porphyrellus*) genties grybų rūšis, įrašyta į Lietuvos raudonąją knygą.

* **Augimo vieta**
Lapuočiai ir mišrieji miškai.
* **Augimo laikas**
Vasara, ruduo.
* **Pagrindiniai požymiai**
Kepurėlės paviršius aksomiškas, senų grybų suaižėjęs, suskeldėjęs.

Vaisiakūniai masyvūs, mėsingi, niūrios išvaizdos. Kepurėlė užauga iki 12–15 cm skersmens, matinė, aksomiška, nešvariai juosvai pilkai ruda, alyviškai ruda, sena - suaižėjusi, įtrūkusi trama žalsva, pakraštėliai paspaudus pažalsvėja. Vamzdeliai nešvariai rusvi, jaunų grybų poros - pilkšvos, vėliau - žalsvai rusvos, galiausiai - juodai rudos. Kotas 5–10 (12) cm ilgio ir iki 3,5 cm storio, kepurėlės spalvos, plaušuotas. Sporos 12–16×5–6,5 μm.

**Būdingi požymiai:** trama pilkšva, perlaužta ar perpjauta parausta, vėliau įgauna žalsvai melsvą ar net juodą atspalvį, bjauroko kvapo ir skonio.

Auga pavieniui, retas. Žemaitijos nacionaliniame parke žinomos kelios augavietės ir viena Raseinių raj. miškuose. Saugomas.

## Literatūra
Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 43 psl.
Google Chrome

**Google Chrome** – Google kuriama naršyklė, puslapių atvaizdavimui naudojanti Blink variklį, kuris yra WebKit variklio atšaka. Pirmoji vieša beta versija Windows operacinėms sistemoms išleista 2008 m. rugsėjo 2 d., pirmoji stabili versija – 2008 m. gruodžio 11 d. Pagal „StatCounter“ duomenis naršyklė yra pirma pagal populiarumą, o jos rinkos dalis pasaulyje 2012 m. gegužės mėn. buvo 33 %, Lietuvoje 30,92 proc.

## Istorija
Iš pradžių Chrome išleista tik Microsoft Windows platformai, o nuo 2009 m. gruodžio 9 d. atsirado *dev* ir *beta* versijos GNU/Linux ir macOS operacinėms sistemoms. Pirmosios versijos šioms sistemoms nevisiškai atitiko Windows versijos funkcionalumą ir visos funkcijos tapo analogiškomis tik nuo 5.0.* versijos.

Pirmoji versija Windows operacinei sistemai buvo išleista 43 kalbomis. Per pirmąsias kelias valandas po išleidimo į Google buvo nusiųsti keli šimtai įvairių pranešimų apie klaidas.

## Savybės
Google Chrome išskirtinės savybės:
* Naršymas naudojant atskirus procesus – kiekvienai kortelei bei kiekvienam trečios šalies papildymui kuriamas atskiras procesas, taip pagerinant naršyklės stabilumą. Kitose naršyklėse kortelėms kuriamos atskiros gijos, todėl dėl kritinių klaidų apdorojant vieną puslapį užsidaro visa naršyklė.
* Skriptų (parašytų JavaScript kalba) apdorojimas spartesnis nei kitų naršyklių dėl specialiai Google Chrome sukurtos JavaScript virtualios mašinos V8.
* Juodieji sąrašai – naršyklė automatiškai atsisiunčia atnaujintus juoduosius sąrašus, pagal kuriuos atskiria rizikingus puslapius.
* Integruota Gears naudojimo atsijungus nuo interneto technologija.
* Pradinis naršyklės puslapis iškart rodo dažniausiai lankytus puslapius bei paieškas, panašiai kaip Opera naršyklėje naudojamas SpeedDial.

## Nuorodos
Tampereen Palloilijat

**Tamperės TaPa** – buvęs Suomijos sporto klubas iš Tamperės. Garsėjo ledo ritulio ir futbolo komandomis. 1974 m. prijungtas prie Ilves Tampere klubo.

## Pasiekimai

: Šaltiniai: RSSSF.

## Išnašos

## Nuorodos
*
Kotkan Jäntevä

**Kotkos „Jäntevä“** – Suomijos futbolo klubas iš Kotkos.

## istorija
Klubas įkurtas 1940 m. „Kotkan“ tapo šalies vicečempionais 1953 m. Tai geriausias pasiekimas klubo istorijoje.

## Pasiekimai

: Šaltiniai: RSSSF.

## Išnašos

## Nuorodos
*
Lappeenrannan Pallo

**Lapenrantos „Pallo“** – buvęs Suomijos futbolo klubas iš Lapenrantos.

## Istorija
Lapenrantos sporto klubas, įkurtas 1945 m. Iš pradžių klube buvo žaidžiamas tik ledo rutulys, o nuo 1954 m. buvo užsiimama ir futbolu.

Dešimt sezonų (1958, 1961 ir 1965–1972 m.) rungtyniavo antroje pakopoje (dabartinis Ykkönen atistikmuo).

Suomijos taurėje LaPa pateko į finalą 1964 m., bet „Reipas“ nugalėjo rezultatu 1:0.

1992 m. klubas vyrų ekipą sujungė su Lauritsala Työväen Palloilije ir įkūrė FC Lappeenranta, vėliau žinomą Rakuunat pavadinimu.

### Moterų ekipa
1986–1987 m. LaPa moterų komanda žaidė SM serijoje.

### Ledo rutulio ekipa
Klubas iškovojo ledo rutulio medalius. Pirmą kartą tai nutiko 1966 m., tačiau 1977 m. LaPa prarado vietą pagrindinėje serijoje ir iškrito į žemesnį divizioną.

## Sumaištis dėl vardo naudojimo
2002 m. buvo škurtas naujas klubas, kuris žinomas LaPa arba FC LaPa pavadinimu. 2021 m. sezone FC LaPa vyrų ekipa žaidė ketvirtoje pakopoje Kolmonen. 

Vyrų komanda 2022 m. sezone rungtyniavo Kakkonen.

## Pasiekimai

: Šaltiniai: RSSSF.

## Išnašos

## Nuorodos
*
Vaasan Sport

**Vasos „Sport“** – Suomijos sporto klubas iš Vasos. Garsėja ledo ritulio ir futbolo komandomis.

## Istorija

## Pasiekimai

: Šaltiniai: RSSSF.

## Išnašos

## Nuorodos
* Oficiali klubo svetainė
2002 m. žiemos olimpinės žaidynės

**XIX žiemos olimpinės žaidynės** 2002 m. vasario 8 – vasario 24 dienomis vyko Solt Leik Sityje (JAV). Žaidynių programoje buvo 7 sporto šakos: biatlonas, bobslėjus, kerlingas, slidinėjimas, ledrogių sportas, greitasis čiuožimas, ledo ritulys. Žaidynėse dalyvavo 2399 sportininkų (886 moterys ir 1513 vyrų) iš 77 šalių. 18-kos šalių sportininkai iškovojo medalius. Pirmą kartą aukso medalius iškovojo Kinijos ir Australijos sportininkai. Daugiausiai medalių laimėjo Norvegija: 13 aukso, 5 sidabro ir 7 bronzos medalius.

## Žaidynių sostinės rinkimai
Solt Leik Sitis XIX žiemos olimpinių žaidynių sostine išrinktas 1995 m. birželio 16 d. Budapešte (Vengrija) vykusioje 104-oje Tarptautinio olimpinio komiteto (TOK) sesijoje. Olimpinių žaidynių sostinę TOK nariai rinko iš 4 miestų-kandidatų: Ostersundas (Švedija), Kvebekas (Kanada) ir Sionas (Šveicarija). Solt Leik Sitis pirmame balsavimo rate surinko net 54 balsus ir buvo išrinktas žaidynių sostine.

## Olimpiniai įvykiai

Norvegų biatlonininkas Ole Einar Bjørndalen'as laimėjo 4 aukso medalius visose biatlono rungtyse, suomis Samppa Lajunenas laimėjo tris aukso medalius šiaurės dvikovės rungtyse, šveicarų šuolininkas Simon Ammann’as laimėjo dvejas šuolių nuo tramplino rungtis, Kroatijos slidininkė Janica Kostelič (Kostelić) laimėjo 3 aukso ir sidabro medalį kalnų slidinėjimo rungtyse.

Po 1948 m. skeletonas buvo grąžintas į olimpinę programą.

Žiemos olimpinėse žaidynėse debiutavo moterų bobslėjus.

Kinijos greitojo čiuožimo trumpuoju taku sportininkė Yang Yang (A) laimėjo pirmuosius aukso medalius Kinijai.

Australijos čiuožėjas trumpuoju taku Steven Bradbury, netikėtai patekęs į finalą dėl varžovų griuvimo, finale laimėjo pirmąjį Australijai aukso medalį, nugriuvus visiems pirmavusiems čiuožėjams.

Žaidynėse buvo daug dopingo skandalų. Greitojo čiuožimo trumpuoju taku sportininkai, slidininkai buvo diskvalifikuoti dėl uždraustų preparatų vartojimo (Ispanijos slidininkas J. Muehleggas neteko dviejų aukso medalių).

Dailiojo čiuožimo varžybose Kanados porai Jamie Salé ir David Pelletier buvo įteiktas antrasis aukso medalių komplektas anuliavus prancūzų teisėjo balus.

## Medalių lentelė

## Šaltiniai
Adomas Belkevičius

**Adomas Belkevičius** (, 1798 m. Vilnius – 1840 m. vasario 22 ten pat) – Lietuvos anatomas, botanikas, medicinos daktaras.

## Biografija
Brolis Antanas Belkevičius. 1815-1820 m. Vilniaus universitete studijavo mediciną, 1822-1823 m. gilino žinias Sankt Peterburge ir Maskvoje. 1837 m. medicinos daktaras. 

Nuo 1825 m. Vilniaus universiteto anatomijos adjunktas, nuo 1827 m. profesorius. Subūręs anatomus pagausino Vilniaus anatomijos muziejų, kuris tuo metu buvo vienas pirmųjų Europoje. Tyrė kaulėjimo židinius, kaltūną, nuo pasiutligės mirusiųjų smegenis, naujagimių plaučių uždegimą, užkrūčio liauką, bandė aneurizmų ligatūras. Dirbo botanikos ir ornitologijos srityse.

## Šaltiniai
Antanas Belkevičius

**Antanas Belkevičius** (, 1770 m. Vilnius – 1840 m. Romanovas, Voluinės sritis) – Lietuvos tapytojas.

## Biografija
Brolis Adomas Belkevičius. 1801–1807 m. Vilniaus universitete studijavo tapybą pas P. Smuglevičių. 1806 m. jo tapybos darbai premijuoti. Apie 10 metų tobulinosi Romoje. Grįžęs į Vilnių, įsitikinęs ribotais savo gabumais, kūrė mažai. Manoma, kad visai metė tapybą ir vertėsi muzikos pamokomis. Po 1819 m. išvyko iš Vilniaus. Kūriniai klasicistiniai, tikslaus piešinio, santūrių spalvų.

**Žymiausi paveikslai:**
* „Mūza Safona“ (apie 1819 m.), viso ūgio, tikslaus piešinio ir spalvinio derinio.
* Profesoriaus Adomo Belkevičiaus portretas (minimas 1820 m., Lietuvos dailės muziejus). Ovalas, aiškia linija atskirtas nuo fono, sureikšmina figūrą, fokusuoja žvilgsnį į ją. Kelių atspalvių rudais ir pilkais tonais nutapytame portrete figūros posūkis ir santykis su erdve panašus kaip Jono Rustemo paveiksluose (tai ne tiek sekimas, kiek paranki, patikrinta forma). Gerai išmodeliuotas profesoriaus veidas valingas, bet su nuovargio žymėmis: netgi pozuodamas broliui, jis nepajėgia atsipalaiduoti, kažką apmąsto. Dailininkas perteikė ne tik asmens išorinius bruožus, bet ir tai, kaip jis įsivaizdavo to žmogaus idealią būtį visuomenėje.

## Šaltiniai
Petras Bendikas

**Petras Bendikas** (g. 1940 m. gruodžio 27 d. Bubėnai, Rietavo valsčius) – Lietuvos zootechnikas, habilituotas biomedicinos mokslų daktaras.

## Biografija
1965 m. baigė Lietuvos veterinarijos akademiją. 1993 m. habilituotas biomedicinos mokslų daktaras.

Nuo 1971 m. dirba Gyvulininkystės institute. Mokslinio darbo sritis – gyvulių šėrimas, pašarų gamybos technologijos. Su kitais 1986 m. sukūrė efektyvią jautienos gamybos sistemą. tai pripažinta išradimu. Paskelbė mokslinių straipsnių gyvulių mitybos, pašarų gamybos ir naudojimo bei mėsos kokybės klausimais.

## Bibliografija
* Galvijų auginimas ir penėjimas, 1979 m.
* Zootechnikos žinynas, su kt., 1985 m.

## Šaltiniai
Vytautas Bendikas (1931)

**Vytautas Bendikas** (1931 m. liepos 13 d. Tirkšliai, Raudondvario valsčius, Kauno apskr. – 1997 m. birželio 15 d. Šiauliai) – Lietuvos ekonomistas, pedagogas, socialinių mokslų daktaras.

## Biografija
1949 m. baigė Vilniaus maisto pramonės mokyklą, dirbo gamyklose. 1960 m. baigė Vilniaus aukštąją partinę mokyklą. 1963 m. baigė Vilniaus universiteto Pramoninės ekonomikos fakultetą. 1973 m. Vilniaus universitete apgynė disertaciją „Materialinio ir moralinio skatinimo formų tobulinimas mašinų gamybos ir metalo apdirbimo pramonėje (Šiaulių miesto pavyzdžiu)“, ekonomikos mokslų kandidatas.

1960–1963 m. Šiaulių dviračių gamyklos „Vairas“ inžinierius, gamyklos LKP partinio komiteto sekretorius. Nuo 1963 m. partijos miesto komiteto skyriaus vedėjas, o 1966–1975 m. partijos miesto komiteto sekretorius. Nuo 1963 m. Šiaulių pedagoginio instituto dėstytojas, 1975 m. lapkričio 18 d. – 1991 m. lapkričio 1 d. instituto rektorius. Jam vadovaujant pastatyti trys bendrabučiai, studentų kultūros centras „Studentų kampas“, įrengta mokomoji bazė Balsiuose, poilsio bazės Pašvinyje ir Giruliuose, sandėliai, garažai, 1982 m. iškilo tuomet geriausias respublikoje instituto mokomasis korpusas P. Višinskio g. 25. 1990 m. vienas pirmųjų Šiaulių universiteto steigimo idėjos iniciatorių.

Nuo 1992 m. Istorijos ir politinės ekonomijos katedros profesorius, 1996–1997 m. Ekonomikos ir vadybos katedros vedėjas, 1997 m. Ekonomikos katedros vedėjas. Nuo 1975 m. docentas, nuo 1985 m. profesorius.

## Įvertinimas
* 1981 m. Lietuvos nusipelnęs kultūros veikėjas.

## Šaltiniai